

**ประกาศองค์การบริหารส่วนตำบลย่านรี**

**เรื่อง การสรรหาและการเลือกคณะกรรมการบริหารศูนย์พัฒนาเด็กเล็ก**

**สังกัดองค์การบริหารส่วนตำบลย่านรี**

**.....................................................................................**

อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม (ฉบับที่ ๗) พ.ศ. ๒๕๖๒ พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ พระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๔) พ.ศ.๒๕๖๒ ระเบียบกระทรวงมหาดไทยว่าด้วยรายได้และการจ่ายเงินของสถานศึกษาสังกัดองค์กรปกครองส่วนท้องถิ่น พ.ศ. ๒๕๖๒ และมาตรฐานสถานพัฒนาเด็กปฐมวัยแห่งชาติ คณะรัฐมนตรีเห็นชอบวันที่ ๒ มกราคม ๒๕๖๒

ตามประกาศองค์การบริหารส่วนตำบลย่านรี เรื่องการสรรหาและการเลือกคณะกรรมการบริหารศูนย์พัฒนาเด็กเล็กโรงเรียนบ้านตรอกปลาไหล ศูนย์พัฒนาเด็กเล็กโรงเรียนบ้านซ่ง ศูนย์พัฒนาเด็กเล็กโรงเรียนบ้านโคกสว่าง ศูนย์พัฒนาเด็กเล็กโรงเรียนบ้านเขาด้วน ศูนย์พัฒนาเด็กเล็กโรงเรียนบ้านโนนหัวบึง และศูนย์พัฒนาเด็กเล็กโรงเรียนบ้านหนองปรือ สังกัดองค์การบริหารส่วนตำบลย่านรี ลงวันที่ ๒ กันยายน ๒๕๖๔ ข้อ ๒ องค์ประกอบของคณะกรรมการบริหารศูนย์พัฒนาเด็กเล็ก (๒) , (๓) , (๔) , (๕) , (๖) ข้อ ๗ การพ้นจากตำแหน่ง ๗.๒ (๓)

องค์การบริหารส่วนตำบลย่านรี จึงกำหนดรายละเอียดการสรรหาและการเลือกคณะกรรมการบริหารศูนย์พัฒนาเด็กเล็กในสังกัดองค์การบริหารส่วนตำบลย่านรี ดังนี้

**ข้อ ๑ จำนวนคณะกรรมการ**

คณะกรรมการบริหารศูนย์พัฒนาเด็กเล็ก จำนวนไม่เกิน ๙ คน

**ข้อ ๒ องค์ประกอบของคณะกรรมการบริหารศูนย์พัฒนาเด็กเล็ก ประกอบด้วย**

(๑) กรรมการมาจากผู้ทรงคุณวุฒิด้านการศึกษา

(๒) กรรมการมาจากผู้แทนผู้ปกครอง จำนวน ๓ คน

(๓) กรรมการมาจากผู้แทนครูหรือผู้ดูแลเด็ก จำนวน ๑ คน

(๔) กรรมการมาจากผู้แทนชุมชน จำนวน ๑ คน

(๕) กรรมการมาจากผู้แทนองค์กรปกครองส่วนท้องถิ่นและหรือผู้ที่ได้รับมอบหมาย จากผู้บริหารท้องถิ่น จำนวนไม่เกิน ๒ คน

(๖) กรรมการมาจากหัวหน้าศูนย์พัฒนาเด็กเล็กหรือผู้ที่ได้รับมอบหมาย จากหัวหน้าสถานศึกษา จำนวน ๑ คน /ข้อ ๓ ...

**ข้อ ๓ คุณสมบัติของคณะกรรมการบริหารศูนย์พัฒนาเด็กเล็ก**

**๓.๑ คุณสมบัติทั่วไป** ประธานคณะกรรมการและกรรมการต้องมีคุณสมบัติและไม่มีลักษณะต้องห้าม ดังนี้

(๑) มีอายุไม่ต่ำกว่า ๒๐ ปีบริบูรณ์

(๒) ไม่เป็นบุคคลล้มละลาย

(๓) ไม่เป็นคนไร้ความสามารถหรือคนเสมือนไร้ความสามารถ

(๔) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๕) ไม่เป็นคู่สัญญากับสถานศึกษาในสังกัดองค์การบริหารส่วนตำบลย่านรี

**๓.๒ คุณสมบัติเฉพาะ**

(๑) กรรมการมาจากผู้ทรงคุณวุฒิด้านการศึกษา

เป็นผู้อำนวยการสถานศึกษาหรือผู้แทนในโรงเรียนที่สถานศึกษาศูนย์พัฒนา เด็กเล็กตั้งอยู่

(๒) กรรมการมาจากผู้แทนผู้ปกครอง

เป็นผู้ปกครองเด็กเล็กที่กำลังศึกษาอยู่ในศูนย์พัฒนาเด็กเล็กสังกัดองค์การบริหารส่วนตำบลย่านรี

(๓) กรรมการมาจากผู้แทนครูหรือผู้ดูแลเด็ก

ต้องเป็นครูหรือผู้ดูแลเด็กที่ทำหน้าที่หลักด้านการจัดกิจกรรม จัดประสบการณ์ และส่งเสริมพัฒนาการเรียนรู้ของเด็กในศูนย์พัฒนาเด็กเล็กสังกัดองค์การบริหารส่วนตำบลย่านรี

(๔) กรรมการมาจากผู้แทนชุมชน

(๔.๑) มีภูมิลำเนาหรือที่อยู่ในเขตท้องที่ตำบลย่านรี

(๔.๒) ไม่เป็นครู เจ้าหน้าที่หรือพนักงานจ้างของสถานศึกษาสังกัดองค์การบริหาร

ส่วนตำบลย่านรี ซึ่งมีสัญญาจ้างกับสถานศึกษาสังกัดองค์การบริหารส่วนตำบลย่านรี

(๕) กรรมการมาจากผู้แทนองค์กรปกครองส่วนท้องถิ่น

เป็นสมาชิกสภาองค์การบริหารส่วนตำบลย่านรีและหรือผู้แทนที่ได้รับมอบหมาย จากผู้บริหารท้องถิ่น

(๖) กรรมการมาจากหัวหน้าศูนย์พัฒนาเด็กเล็กหรือผู้ที่ได้รับมอบหมายจากหัวหน้าสถานศึกษา

(๖.๑) เป็นครูหรือผู้ดูแลเด็กที่ได้รับมอบหมายให้ปฏิบัติหน้าที่ในตำแหน่งรักษาการหัวหน้าศูนย์พัฒนาเด็กเล็กสังกัดองค์การบริหารส่วนตำบลย่านรี

(๖.๒) เป็นข้าราชการหรือพนักงานส่วนท้องถิ่นหรือพนักงานจ้างขององค์การบริหารส่วนตำบลย่านรี

/(๖.๒) เป็น…

(๗) คณะกรรมการตามข้อ (๑) – (๖) ต้องไม่เป็นคณะกรรมการบริหารศูนย์พัฒนา เด็กเล็กสถานศึกษาในสังกัดองค์การบริหารส่วนตำบลย่านรี เกิน ๓ แห่งในคราวเดียวกัน

**ข้อ ๔ การสรรหาและการเลือกคณะกรรมการบริหารศูนย์พัฒนาเด็กเล็ก**

(๑) การสรรหาและการเลือกคณะกรรมการมาจากผู้ทรงคุณวุฒิด้านการศึกษา

ผู้ทรงคุณวุฒิด้านการศึกษาต้องเป็นผู้อำนวยการสถานศึกษาหรือผู้แทนในโรงเรียน ที่สถานศึกษาศูนย์พัฒนาเด็กเล็กตั้งอยู่ โดยองค์การบริหารส่วนตำบลย่านรี กำหนดให้กรรมการผู้ทรงคุณวุฒิด้านการศึกษาเป็นประธานคณะกรรมการโดยตำแหน่ง

(๒) การสรรหาและการเลือกคณะกรรมการ ตามข้อ ๒ (๒) , (๓) , (๔) , (๕) , (๖)

ผู้มีสิทธิ์สมัครและได้รับการเสนอชื่อต้องมีคุณสมบัติทั่วไปและคุณสมบัติเฉพาะ ตามประกาศ ข้อ ๓ โดยองค์การบริหารส่วนตำบลย่านรี กำหนดให้กรรมการที่เป็นหัวหน้าศูนย์พัฒนาเด็กเล็กหรือผู้ที่ได้รับมอบหมายจากหัวหน้าสถานศึกษาเป็นกรรมการและเลขานุการโดยตำแหน่ง

(๓) เอกสารประกอบการเลือกเป็นคณะกรรมการ

(๓.๑) เอกสารทั่วไป ได้แก่ บัตรประจำตัวประชาชน บัตรประจำตัวข้าราชการ หรือบัตรประจำตัวพนักงานส่วนท้องถิ่นหรือสำเนาบัตรประจำตัวที่ทางราชการออกให้

(๓.๒) เอกสารตรวจสอบคุณสมบัติ

(๑) กรรมการมาจากผู้ทรงคุณวุฒิด้านการศึกษา ตรวจสอบจากบัตรประจำตัวข้าราชการหรือสำเนาบัตรประจำตัวที่ทางราชการออกให้หรืออื่นๆ

(๒) กรรมการมาจากผู้แทนผู้ปกครอง ตรวจสอบจากทะเบียนเด็กเล็ก หรืออื่นๆ

(๓) กรรมการมาจากผู้แทนครู ผู้ดูแลเด็ก ตรวจสอบจากบัตรประจำตัวประชาชน บัตรประจำตัวข้าราชการหรือบัตรประจำตัวพนักงานส่วนท้องถิ่นหรือสำเนาบัตรประจำตัว ที่ทางราชการออกให้หรืออื่นๆ

(๔) กรรมการมาจากผู้แทนชุมชน ตรวจสอบจากบัตรประจำตัวประชาชน บัตรประจำตัวข้าราชการหรือสำเนาบัตรประจำตัวที่ทางราชการออกให้หรืออื่นๆ

(๕) กรรมการมาจากผู้แทนองค์กรปกครองส่วนท้องถิ่น ตรวจสอบ จากบัตรประจำตัวประชาชน บัตรประจำตัวข้าราชการหรือบัตรประจำตัวพนักงานส่วนท้องถิ่นหรือสำเนาบัตรประจำตัวที่ทางราชการออกให้หรืออื่นๆ

(๖) กรรมการมาจากหัวหน้าศูนย์พัฒนาเด็กเล็กหรือผู้ที่ได้รับมอบหมาย จากหัวหน้าสถานศึกษา ตรวจสอบจากบัตรประจำตัวประชาชน บัตรประจำตัวข้าราชการหรือบัตรประจำตัวพนักงานส่วนท้องถิ่นหรือสำเนาบัตรประจำตัวที่ทางราชการออกให้หรืออื่นๆ

/ข้อ ๕…

**ข้อ ๕ กำหนดวัน เวลาและสถานที่รับสมัคร**

รับสมัครวันที่ ๒๘ – ๓๑ มีนาคม ๒๕๖๕ ในวันและเวลาราชการ ติดต่อขอรับใบสมัคร และยื่นใบสมัครได้ที่

(๑) ศูนย์พัฒนาเด็กเล็กโรงเรียนบ้านตรอกปลาไหล

(๒) ศูนย์พัฒนาเด็กเล็กโรงเรียนบ้านซ่ง

(๓) ศูนย์พัฒนาเด็กเล็กโรงเรียนบ้านโคกสว่าง

(๔) ศูนย์พัฒนาเด็กเล็กโรงเรียนบ้านเขาด้วน

(๕) ศูนย์พัฒนาเด็กเล็กโรงเรียนบ้านโนนหัวบึง

(๖) ศูนย์พัฒนาเด็กเล็กโรงเรียนบ้านหนองปรือ

**ข้อ ๖ กำหนดการประกาศรายชื่อผู้ที่ผ่านการสรรหาและเลือกคณะกรรมการบริหารศูนย์พัฒนาเด็กเล็ก**

ประกาศรายชื่อผู้ที่ผ่านการสรรหาและเลือกคณะกรรมการบริหารศูนย์พัฒนาเด็กเล็ก สังกัดองค์การบริหารส่วนตำบลย่านรี ในวันที่ ๑ เมษายน ๒๕๖๕ ผ่านทางเว็บไซต์องค์การบริหาร ส่วนตำบลย่านรี [www.yanree.com](http://www.yanree.com)

**ข้อ ๗ วาระและการดำรงตำแหน่ง**

คณะกรรมการบริหารศูนย์พัฒนาเด็กเล็กตามข้อ ๒ มีวาระการดำรงตำแหน่งคราวละ ๒ ปี และอาจได้รับแต่งตั้งใหม่อีก

**ข้อ ๘ การพ้นจากตำแหน่ง**

๘.๑ นอกจากการพ้นจากตำแหน่งตามวาระของประธานคณะกรรมการบริหารศูนย์พัฒนา เด็กเล็กพ้นจากตำแหน่งเมื่อ

1. ตาย
2. ลาออก โดยยื่นหนังสือลาออกต่อผู้บริหารท้องถิ่น
3. ขาดคุณสมบัติตามข้อ ๓

(๔) กรณีประธานคณะกรรมการบริหารศูนย์พัฒนาเด็กเล็ก (โอน) ย้ายออกจากสถานศึกษาที่สถานศึกษาศูนย์พัฒนาเด็กเล็กตั้งอยู่ ให้พ้นจากตำแหน่งประธานคณะกรรมการบริหาร ศูนย์พัฒนาเด็กเล็กได้โดยไม่ต้องยื่นหนังสือลาออก

(๕) อื่นๆ

๘.๒ นอกจากการพ้นจากตำแหน่งตามวาระของกรรมการบริหารศูนย์พัฒนาเด็กเล็ก พ้นจากตำแหน่งเมื่อ

(๑) ตาย

(๒) ลาออก โดยยื่นหนังสือลาออกต่อผู้บริหารท้องถิ่น

(๓) ขาดคุณสมบัติตามข้อ ๓

(๔) อื่นๆ

/ข้อ ๙...

**ข้อ ๙ การพ้นจากตำแหน่งก่อนครบวาระ**

ในกรณีที่ประธานคณะกรรมการหรือกรรมการตามข้อ ๒ พ้นจากตำแหน่งก่อนครบวาระ ให้ผู้บริหารท้องถิ่นสรรหา เลือกและแต่งตั้งประธานคณะกรรมการหรือกรรมการแทนเว้นแต่วาระ ของกรรมการเหลืออยู่ไม่ถึงหนึ่งร้อยแปดสิบวันจะไม่ดำเนินการก็ได้ และให้ผู้ซึ่งได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทน

ในกรณีที่ประธานคณะกรรมการพ้นจากตำแหน่งก่อนวาระให้บุคคลที่ได้รับแต่งตั้ง ให้ปฏิบัติหน้าที่แทนในตำแหน่งผู้อำนวยการสถานศึกษาหรือผู้แทนในโรงเรียนที่สถานศึกษาศูนย์พัฒนา เด็กเล็กตั้งอยู่ดำรงตำแหน่งประธานคณะกรรมการไปพลาง


**ข้อ ๑๐ การแต่งตั้งประธานคณะกรรมการบริหารศูนย์พัฒนาเด็กเล็กตามข้อ ๙ วรรคท้าย**

ในกรณีที่บุคคลมีคุณสมบัติตามข้อ ๔ (๑) มาดำรงตำแหน่งผู้อำนวยการสถานศึกษา ในโรงเรียนที่สถานศึกษาศูนย์พัฒนาเด็กเล็กตั้งอยู่ ให้ได้รับการแต่งตั้งเป็นประธานคณะกรรมการบริหาร ศูนย์พัฒนาเด็กเล็ก

การสรรหา การเลือกและการแต่งตั้งคณะกรรมการบริหารศูนย์พัฒนาเด็กเล็กสังกัดองค์การบริหารส่วนตำบลย่านรี ให้เป็นดุลพินิจและอำนาจของผู้บริหารท้องถิ่น

ทั้งนี้ นับตั้งแต่บัดนี้เป็นต้นไป

ประกาศ ณ วันที่ ๒๘ มีนาคม พ.ศ. ๒๕๖๕



(นายทองหลาง พิลาโท)

นายกองค์การบริหารส่วนตำบลย่านรี